NaiveNeuron/SloPal huggingface dataset:
Fico, Robert, poslanec NR SR (2020-09-29):
Ďakujem pekne, pán predsedajúci. Rád by som požiadal vzhľadom na komplexnosť pozmeňujúcich návrhov, či by pred hlasovaním nemohla byť desaťminútová prestávka na poradu klubov. Ďakujem pekne.
Laššáková, Jana, podpredsedníčka NR SR (2014-03-20):
Pán predseda Národnej rady, nech sa páči, s faktickou poznámkou.
Pellegrini, Peter, predseda NR SR (2015-06-15):
Ďakujem veľmi pekne. S reakciou na vaše vystúpenie s faktickými poznámkami – desať? Končím možnosť prihlásiť sa s faktickými. Poprosím ukázať na tabuľu, kto je posledný. Pán poslanec Jasaň je posledný prihlásený s faktickou poznámkou. Nech sa páči, ako prvý pán poslanec Hlina.
P. Hrušovský, podpredseda NR SR: (2002-05-16):
(Hlasovanie.) Prítomných je 97 poslancov, za 77, proti 2, zdržalo sa 17, nehlasoval 1. Návrh sme schválili.
Cmorej, Peter, poslanec NR SR (2022-03-24):
Hlasovali sme o všetkých bodoch zo spoločnej správy, teraz prejdeme k hlasovaniu o pozmeňujúcich návrhoch podaných v rozprave. Pán predsedajúci, dajte, prosím, hlasovať o mojom prvom pozmeňujúcom návrhu, ktorý sa týka účinnosti zákona.
Baránik, Alojz, poslanec NR SR (2020-09-22):
Tak ja na rozdiel od teba, drahý kolega Šeliga, si komunizmus pamätám. A, bohužiaľ, vidím, ako veľmi tento zákon je potrebný. Vidím to v tom, že komunisti, ktorí sa tu rozdrapujú drzo v parlamente, klamú, sú spojení nielen so zločincami, ale aj s fašistami, tvoria jeden blok, držia si chrbát vzájomne a klamú o tom, dokonca klamú o historických faktoch spočívajúcich v tom, že komunisti vždy boli zajedno s fašistami s výnimkou toho, že Hitler porušil svoj sľub Stalinovi. Ale nebyť toho, tak ich láska k totalite by ich navždy zväzovala. Preto je tento zákon potrebný, preto musíme tento zákon prijať, aby sme poukázali na to, že aj tí ľudia, ktorí majú komunistické zmýšľanie, ešte dnes sedia v tomto parlamente, aby sme poukázali na to, že komunisti sú zločinci. A vidíme to na tých ľuďoch, ktorí sú komunistického zmýšľania a zároveň sú zločinci a sedia tu v tomto parlamente.
Jurinová, Erika, podpredsedníčka NR SR (2013-09-06):
Ďakujem, pán poslanec. Na vaše vystúpenie sú tri faktické poznámky. Uzatváram možnosť prihlásiť sa s faktickou. Nech sa páči, pán poslanec Viskupič.
Hrnčiar, Andrej, podpredseda NR SR (2019-01-31):
Pán poslanec Číž.
Kyselica, Lukáš, poslanec NR SR (2023-06-21):
Vďaka. Tak ako predkladateľka tohto pozmeňujúceho návrhu, my sme včera predkladali jeden pozmeňujúci návrh, ale sme ho stiahli, tento je lepšie vyprecizovaný. Naozaj ten pôvodný návrh zákona, ktorý bol, tak bol v rozpore alebo bol nepriamou novelou zákona Národnej rady 278/1993 v správe majetku štátu, ktorý upravoval nakladanie s majetkom štátu. Zákon o správe majetku štátu pripúšťal nakladanie s dočasne prebytočným majetkom len formou prenechania do nájmu a nie prevod vlastníctva na inú osobu, čo logicky vyplýva aj z definície dočasnej prebytočnosti majetku. A zároveň tak jak tu hovorila pani Zemanová, ten zákon bol šitý na tú Rainerovu chatu a to je základná absencia požiadavky kladená na zákon, ktorou je všeobecnosť právneho predpisu, nakoľko by sa týkala len jednej konkrétnej nehnuteľnosti. Ale dobre. Ono sa to vyprecizovalo a ja si myslím, že tento pozmeňujúci, pozmeňovák je podľa mňa úplne súladný. Aj keby sme išli do práva EÚ, čo sa týka štátnej pomoci, tak ja si myslím, že by sme tam obstáli, čo sa týka článkov aj 107, 109. Takže ja si myslím, že ten pozmeňovák je OK, ale ak sú ešte nejaké pochybnosti, tak sa môže prípadne presunúť hlasovanie o ďalšie nejaké dni. Ale ja si myslím, že takto by to mohlo byť v pohode.
M. Urbáni, poslanec: (2010-03-09):
A začali sme vlastne jeden nový termín aplikovať do praxe. A to je parlamentná diplomacia. Boli vytvorené veľmi dobré podmienky počas predsedníctva tohto parlamentu, aby poslanci reprezentovali našu krajinu, aby sme zbierali skúsenosti a takisto aj predávali skúsenosti. A mnohé krajiny nás o to žiadajú, hlavne čo sa týka predvstupových rokovaní do Európskej únie, ako aj prijímania eura. A sme pre mnohé krajiny príkladom, ako to povedal aj pred pár dňami chorvátsky zástupca, ktorý tu bol. Takže treba len pogratulovať a priať si, aby aj v budúcnosti, v budúcom volebnom období, nech bude ktokoľvek predseda parlamentu a akýkoľvek bude parlament, sme v tejto parlamentnej diplomacii pokračovali, lebo je veľmi dôležitá. Čo sa týka našej orientácie, ja si myslím, že Slovensko je v NATO, je v Európskej únii, je v OSN, je v OECD a tak ďalej, v iných organizáciách, že naša orientácia je daná. A tak by sa mali vyvíjať aj diplomatické vzťahy vedúcich predstaviteľov tejto krajiny. Ďakujem pekne.
Gy. Bárdos, poslanec: (2007-10-26):
Vážené dámy, ctení páni, dvadsiati poslanci nášho klubu podľa rokovacieho poriadku Národnej rady Slovenskej republiky pripravili a podali návrh uznesenia a návrh Vyhlásenia k 100. výročiu od tragickej udalosti v Černovej. Vidiac snahu niektorých politikov využiť a zneužiť tragédiu v roku 1907 na vytĺkanie politického kapitálu, sme sa rozhodli predložiť vlastný materiál. My poslanci Strany maďarskej koalície si s úctou pripomíname výročie tragickej udalosti v Černovej. Tragédia je tragédiou, a preto sa hlboko skláňame pred obeťami a vzdávame im hold a zároveň odsudzujeme intoleranciu a násilie. Tragické udalosti v Černovej a všade, kde štátna moc kruto a neodôvodnene vystupovala alebo vystupuje voči vlastným občanom, nech sú mementom, aby sa nič také nestalo ani v súčasnosti, ani v budúcnosti. Dovoľte mi predložiť návrh uznesenia a vyhlásenia za poslancov Strany maďarskej koalície. Návrh uznesenia máte v laviciach a podľa rokovacieho poriadku musí odznieť aj návrh vyhlásenia. „Vyhlásenie Národnej rady Slovenskej republiky k 100. výročiu tragickej udalosti v Černovej Národná rada Slovenskej republiky si s úctou pripomína 100. výročie tragickej udalosti v Černovej. Poslanci Národnej rady Slovenskej republiky sa hlboko skláňajú pred obeťami a utrpeniami k nim blízkych osôb a odsudzujú všetky formy intolerancie a násilia, ktoré sa kedykoľvek a kdekoľvek stali zo strany štátnej moci voči vlastným občanom. Tragické udalosti v Černovej nech sú odkazom a odhodlaním na uskutočnenie politiky na základe demokratických hodnôt a princípov tolerancie a vzájomného porozumenia.“ Dámy a páni, návrh je krátky, jasný a jednoznačný, bez politického podtónu, preto prosím ctenú snemovňu, panie poslankyne a pánov poslancov na podporu nášho návrhu. Ďakujem vám za pozornosť. (Potlesk.)
Zelník, Štefan, poslanec NR SR (2017-05-10):
Ďakujem pekne za slovo, vážený pán predseda. Na dvanástu hodinu zvolávam výbor pre zdravotníctvo do zasadacej miestnosti určenej pre zasadnutie zdravotníckeho výboru. Ďakujem.
Figeľ, Ján, podpredseda NR SR (2014-10-15):
Na vystúpenie pána poslanca Mihála sú štyri faktické poznámky. Nech sa páči, Monika Gibalová.
Laurenčík, Milan, podpredseda NR SR (2020-12-17):
Ďakujem za slovo. Vážené kolegyne, kolegovia, dovoľte mi predniesť procedurálny návrh v mene štyroch poslaneckých klubov, SaS, SME RODINA, Za ľudí a OĽANO, a to taký, aby sa hlasovanie o tlači 357 a 359 uskutočnilo na najbližšej schôdzi Národnej rady Slovenskej republiky podľa toho, ako ju pán predseda Národnej rady Slovenskej republiky zvolá. Ďakujem.
Ďuriš Nicholsonová, Lucia, podpredsedníčka NR SR (2019-06-20):
Teraz dávam slovo predsedovi výboru pre zdravotníctvo pánovi poslancovi Zelníkovi, aby podal správu o prerokovaní návrhu vo výbore.
Šeliga, Juraj, podpredseda NR SR (2020-12-09):
Pán poslanec Benčík.
Danko, Andrej, predseda NR SR (2017-03-30):
Prosím, prezentujme sa a hlasujme. (Hlasovanie.) Prítomných 145 poslancov, za 127, proti 2, zdržali sa 16. Konštatujem, že sme uvedený návrh pána poslanca Budaja schválili.
Žiga, Peter, podpredseda NR SR (2024-01-16):
Pani poslankyňa Remišová.
J. Berényi, poslanec: (2010-02-09):
A preto mám na vás otázku. A viete o tom, máte o tom informácie, či vždy a každý poslanec Slovenskej národnej strany hlasoval v minulosti za to, aby ruská armáda opustila Južné Osetsko a Abcházsko a či vždy ste presadzovali všetci územnú celistvosť Gruzínska? A moja druhá otázka je, že keď hovoríte v tom vašom návrhu ako predkladateľ, že bude potrestaný aj ten, kto propaguje alebo verejne ospravedlňuje historický štátny útvar, ktorý potláčal národné práva Slovákov. Tak nie na to obdobie, na čo narážal pán Slafkovský, ale na medzivojnové Česko-Slovensko. Vysvetlite to. Medzivojnové Česko-Slovensko bolo také, že potláčalo národné práva Slovákov alebo podporovalo národné práva Slovákov. Ako vy to vnímate? Tí, ktorí 28. októbra budú klásť vence na patričných miestach, môžu byť potrestaní na základe tohto návrhu, alebo nemôžu byť potrestaní podľa tohto návrhu? Ďakujem.
Jurinová, Erika, podpredsedníčka NR SR (2012-12-14):
Ďakujem, pán poslanec. Na vaše vystúpenie registrujem desať faktických poznámok. Uzatváram možnosť prihlásiť sa. Dvanásť, dvanásť faktických poznámok. Uzatváram možnosť prihlásiť sa. Nech sa páči, pán poslanec Hlina.
Kažimír, Peter, minister financií SR (2016-10-14):
Naozaj iba pár viet. Teraz je na nás, aby sme behom najbližších troch týždňov, viete, že tej roboty je z pohľadu cyklu pre ministerstvo financií asi najviac v roku. My máme momentálne žatvu aj vo vzťahu k rozpočtu, s ktorým sem prídem medzi vás niekedy na rozmedzí novembra a decembra, ale to je v podstate už budúca schôdza. Takže sústreďme sa teraz naozaj na túto prácu a sústreďme sa aj na problém v Bratislave, ktorý je úplne ožehavý. Chcem ešte povedať, stále, vám chcem povedať, že naša poloha musí byť niekde medzi, hej, to znamená, my sa stále budeme snažiť udržať istý balans, pretože hazard je stále v tejto krajine legálny biznis. Je legálny biznis, nerozhodli sme inak, hej? Z tohto pohľadu má ale osobitné črty, ktoré stoja za úvahu preto, aby tá regulácia bola prísnejšia. Myslím, že týmto spôsobom postupujeme. Ja musím odmietnuť niektoré kritické postoje, ktoré zazneli z pohľadu toho, že sme nič neurobili. A musím aj pri kvantifikácii napríklad počtu výherných zariadení povedať, že áno, pani Remišová má pravdu, že sa zvyšuje počet videohier, ale to je proste technologický upgrade v hráčskej vášni. A zároveň nám klesá taký ten klasický mechanický, počet mechanických klasických výherných automatov, čiže jeden typ strojov nám proste odchádza z krajiny a iný typ prichádza, ten, ktorý je na technologicky vyššej úrovni. Ale celkový počet týchto zariadení nám klesol od roku 2 011 o vyše 1 300 kusov, hej? Takže ja len, aby sme boli úplne, úplne féroví. Ja viem, že v tom niekedy až mesiášskom súboji je hodné používať argumenty, ktoré dobre zaznejú, ale tu je pravda, úplná pravda tá, že ten typ, ten počet tých zariadení nám celkovo klesol, ale stúpol nám, tak ako ste teraz správne povedali, ten typ výherných automatov. Snáď ešte jedna technická vec. Áno, vklady obyvateľstva do hazardu stúpli až niekde k úrovni cez miliardu eur, a zase nezabúdajme, že tam je nielen paid in, ale aj paid out výhernosti nad gamblingom je veľmi vysoká. Málokto vie, ale ona vlastne preto priťahuje hráčov, lebo výhernosť je nad 80 %, hej? Sú výherné zariadenia, ktoré majú ešte vyššiu výhernosť, niekde nad 90 %, čiže, čiže... (Reakcia z pléna.) Nehnevajte sa, ja som vám neskákal akože do reči. (Prerušenie vystúpenia predsedajúcou.)
Viskupič, Jozef, poslanec NR SR (2014-11-09):
Ďakujem. Dva momenty vášho prejavu, pán premiér, ma zaujali. A z nich prvý bol, ako ste to nazvali, monitoring z najvyššej štátnej úrovne. No a na základe toho monitoringu som sa veľmi nedozvedel to, prečo je dôležité vyslovovať nedôveru vám a celej vašej vláde. Ale ste nás tu zahltili vládami alebo kauzami vlád, ktoré tu boli pred vami. Ja by som možno mal taký malý odkaz: Nevenujte sa toľko tým vládam pred vami, lebo vám potom uniká to, čo stvárajú vaši vlastní spolustraníci, vaši nominanti vo funkciách, a na konci potom to musíte hasiť takým spôsobom, že vyletia zo svojich funkcií, ale peniaze zostávajú rozkradnuté. A druhý moment. Hovorili ste o tom, že nestretávate nás v regiónoch. My do regiónov chodíme, chodíme tuto spolu s Jánom Mičovským a po vás a po vašich nominantoch po tom, čo stvárali ako napríklad v Košiciach s pánom Žarnayom, v Nitre s pani Pechočiakovou, v Banskej Bystrici, môžem spomínať ďalších. A udeľujeme im tzv. Rády Ďurka Langsfelda za to, že sa postavili v tej správnej chvíli za zásady a za to, že korupčné správanie nesmie ovládnuť túto krajinu. A vtedy sa nás pýtajú, kde je premiér, prečo nekonal a prečo necháva našu krajinu krvácať. A posledný moment, ktorý zaznel aj pri tej kauze cétečka, bol, že ten pán doktor, ktorý to navrhol, hovorí, že: „Z bezmocnosti mi bolo až do plaču. Generálna prokuratúra na jeden a pol strane nám argumentovala, prečo sa nebude zaoberať našou kauzou. Pritom oba listy v kópii išli predsedovi vlády, ktoré poslali ohľadne...“ (Prerušenie vystúpenia časomerom.)
Hrnčiar, Andrej, podpredseda NR SR (2018-06-13):
Reakcia – pán poslanec Zelník.
Brocka, Július, poslanec NR SR (2010-12-08):
Ďakujem pekne, pán podpredseda, keďže bol podaný v druhom čítaní pozmeňujúci návrh, budeme najprv hlasovať o skrátení lehoty na hlasovanie podľa § 83.
Žiga, Peter, podpredseda NR SR (2024-04-24):
Prezentujme sa a hlasujme. (Hlasovanie) 139 prítomných, 79 za, 59 sa zdržalo, 1 nehlasoval. Pristúpime k tretiemu čítaniu o návrhu zákona. Otváram rozpravu v rámci tretieho čítanie. Chce sa niekto prihlásiť do rozpravy? Nie je tomu tak, končím možnosť prihlásiť sa do rozpravy a vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Šíbl, Jaromír, poslanec NR SR (2022-02-08):
Pán poslanec Borguľa, no ja keď som vás počúval, ja som mal pocit, že hovoríte o nejakom inom zákone, ako tu máme pred sebou. Ale dobre neberem vám právo na váš názor. Podľa môjho názoru tento zákon, jeho hlavných cieľom je uľahčiť život a výstavbu developerom a pre radových občanov to nejako veľmi neuľahčuje, skôr naopak. Takže beriem tento váš názor, vnímam to, koho záujmy zastávate v tomto parlamente a viac poviem vo svojom riadnom vystúpení.
Figeľ, Ján, podpredseda NR SR (2014-02-11):
Nech sa páči, Martin Fecko.
Laurenčík, Milan, podpredseda NR SR (2021-07-02):
Ďakujem veľmi pekne. Prerušujem rokovanie o tomto bode programu. Kolegyne, kolegovia, ďalším bodom programu je druhé čítanie o návrhu skupiny poslancov na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Návrh zákona má parlamentnú tlač 459, správa výboru má tlač 459a. Dávam slovo poslancovi Milanovi Vetrákovi, aby za skupinu poslancov návrh zákona odôvodnil, nech sa páči, pán poslanec máte slovo. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 459.)
Makúch, Jozef, guvernér Národnej banky Slovenska (2018-05-22):
Vážený pán predsedajúci, vážené panie poslankyne, páni poslanci, ďakujem za otázku a za pokračovanie diskusie, ktorá vznikla na výbore. Pokiaľ ide o túto operáciu, tak prvé, čo pokladám za potrebné zdôrazniť, že nešlo o operáciu na základe zmluvných vzťahov, nešlo o operáciu, ktorú by Národná banka Slovenska nejakým spôsobom riadila, manažovala. Táto operácia bola preto, lebo prostredníctvom centrálnych bánk relevančné, relevantné finančné subjekty z Európskeho hospodárskeho spoločenstva sa môžu stať účastníkom platobného systému TARGET2, v rámci čoho je im v systéme TARGET2 otvorený účet. To je celé, čo sme urobili. Národná banka Slovenska je povinná takýto účet utvoriť, pokiaľ tieto subjekty spĺňajú predpoklady určené eurosystémom. Keďže to bola centrálna banka, tie predpoklady, samozrejme, spĺňala. Bola to centrálna banka z Európskej únie. Tam bola taká otázka. Čiže je to aj prípad tejto zahraničnej banky. Zostatky na účte v TARGET2 nie sú ničím limitované, čiže je to vyložene na zvážení tejto banky, koľko si uloží, či si uloží u nás alebo si to uloží niekde inde. Táto banka u nás uložila sumu 20 miliárd eur, čiže z tých 21 je to 20 miliárd eur. Nejde o žiadnu výpožičnú aktivitu Národnej banky Slovenska. Ide o krátkodobú operáciu likviditného typu v rámci platobného styku, ktorou si subjekty bežne riešia otázky prebytku likvidity. Nie je preto na mieste ani porovnávať takéto typy operácií, ako bolo v tlači, s reálnymi investíciami do slovenskej ekonomiky. Je to niečo úplne iné. Pokiaľ ide o tie ďalšie informácie, môžem akurát povedať, že naozaj táto, keďže je to likviditná, my nemáme žiadnu možnosť ovplyvniť túto operáciu. My sme povinní tieto služby poskytnúť, keď si to banka, ktorá spĺňa, alebo subjekt, ktorý spĺňa podmienky, želá. Takže tam jednoducho tieto podmienky TARGET-u sú tak nastavené a myslím, že dobre, čiže je to úplne normálna operácia. A pokiaľ ide o túto operáciu vzhľadom na to, že to nie je žiadna naša plánovaná zmluvná alebo neviem, aká operácia, ale bežný likviditný pohyb, ktoré sú bežné v eurozóne, aj mimo eurozóny, chápeme túto operáciu ako úplne normálnu, nevidíme v tom žiadne negatívne riziká. Riziko je skôr pozitívne z tejto operácie. Takže táto operácia svojím spôsobom prispela k tomu, že sme vykázali celkom zaujímavý zisk. A táto operácia, keďže ide o likviditnú operáciu, nemá makroekonomický vplyv. Pokiaľ ide o ďalšie informácie o tejto operácii, na ktoré sa pán poslanec pýtal, Národná banka Slovenska vzhľadom na nevyhnutnosť dodržiavania bankového tajomstva nemôže zverejniť ďalšie podrobnosti o konkrétnych operáciách svojich klientov, teda ani o tejto operácii. Všetko, čo som mohol povedať, som povedal. Ďakujem pekne.
Matovič, Igor, poslanec NR SR (2023-12-20):
Tento procedurálny návrh sa týka vás, tak by som vás chcel poprosiť, aby ste prejavili pochopenie a nezastavili ma predtým, jako ho dokončím. Dávam procedurálny návrh, aby Národná rada vyzvala predsedu Národnej rady Petra Pellegriniho, aby sa ospravedlnil občanom Slovenskej republiky (ruch v sále) za to, že ich nehanebne strašil dopadmi rozpočtového provizória. Zdôvodnenie: Najmä mi ide o to, že keď tu z pozície predsedu Národnej rady strašíte dôverčivých dôchodcov, ktorí vám uverili, že im vyplatíte, keď vás budú voliť, 640 eur a potom ste sa na nich vykašľali a okradli ste ich o 200 mil. eur, že teraz ich strašíte tým, že keď bude rozpočtové provizórium, nebude vyplatený 13. dôchodok. Veľmi dobre viete, že 13. dôchodok by bol vyplácaný v decembri a dovtedy dávno by bolo po rozpočtovom provizóriu.
Hrnčiar, Andrej, podpredseda NR SR (2019-10-22):
Dávam slovo spravodajkyni, ktorú určil navrhnutý gestorský výbor pre sociálne veci, poslankyni Magdaléne Kuciaňovej.
Laššáková, Jana, podpredsedníčka NR SR (2013-09-24):
Prosím, prezentujme sa a hlasujeme. (Hlasovanie.) Prítomných 136 poslancov, za návrh hlasovalo 25, proti bolo 71, zdržalo sa 34 poslancov, nehlasovalo 6 poslancov. Konštatujem, že Národná rada sa uzniesla, že nebude pokračovať v rokovaní ani o tomto návrhu zákona. Nasleduje hlasovanie v prvom čítaní o návrhu poslancov Moniky Gibalovej, Pavla Abrhana, Martina Fronca a Pavla Hrušovského na vydanie zákona, ktorým sa mení a dopĺňa zákon č. 5/2004 Z. z. o službách zamestnanosti, tlač 642. Dávam slovo spravodajcovi, ktorého určil navrhnutý gestorský výbor pre sociálne veci, poslancovi Milanovi Halúzovi, aby hlasovanie uviedol. Nech sa páči, pán poslanec. (Ruch v sále.) Poprosím vás o pokoj, páni poslanci, ešte máme niekoľko hlasovaní. Nech sa páči. (Hlasovanie o návrhu poslancov Národnej rady Slovenskej republiky Moniky Gibalovej, Pavla Abrhana, Martina Fronca a Pavla Hrušovského na vydanie zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov , tlač 642.)
M. Hort, podpredseda NR SR: (2008-06-19):
Vyhlasujem 5-minútovú prestávku a prosím všetkých, ktorí sa nachádzajú v priestoroch Národnej rady, aby zaujali svoje miesta v sále, budeme pokračovať hlasovaním. (Prestávka.) (Po prestávke.)
Taraba, Tomáš, poslanec NR SR (2022-06-21):
Pán Cmorej, je veľmi pochopiteľné, že SaS by teraz chcela povedať, že nejaká časť vládnej koalície tu rozhadzovala peniaze. Vy ste rozhadzovali všetci tie peniaze, vy ste súčasťou tejto vlády a ja vám pripomeniem, ako to teda bolo s tým primitívnym plošným testovaním. Viete, ako ho podporila SaS-ka? Že ste ho nazvali skríningom. Celonárodný skríning. Toto bola jediná vaša podmienka a podporili ste to. Robili ste tu vždy cirkus týždeň-dva, jak nepodporíte, vždy ste podporili. Tie peniaze, ktoré sa tu rozflákali, sa rozflákali úplne tak isto vďaka vám. Vy, ktorí ste niekedy položili vládu, lebo ste nechceli ručiť za grécky dlh, tak dnes nielenže zrazu tam sedíte a žiadne výdavky vám nestoja za to, aby ste povedali, že stačilo. Takže vy ste za to úplne plne zodpovedný, len ste sa tu hrali so slovíčkami. A to, čo je najväčší dôkaz tohoto, tohoto alibizmu, že zaujímavé, že vy tu nevystúpite a nepoviete, že na nákup švédskych obrnených vojnových transportérov 1,7 miliardy, na toto je kryté, toto je kryté. Na slovenské rodiny, na slovenské deti to kryté nie je, to tu vykrikujete, ale pokiaľ ide o nákup za 1,7 miliardy vojenskej techniky, ani vy, ani Čaputová, ani Sulík, ani Cigániková sa nepostavíte a poviete, že na toto Slovensko dnes nemá peniaze. Toto ste vy, toto ste vy zo SaS-ky, takto to tu funguje! Takže ak sa máme rozhodnúť, že na čo nie sú, tak predovšetkým nie sú na toto zbrojenie. Neni sú práve preto, pretože ani raz ste sa tu nepostavili so Sulíkom a povedali, že to, že za jedno euro, ani nie za euro, vy zadarmo na Ukrajinu posielate tú zbrojnú techniku, ktorú ľudia museli kúpiť, tiež mohli byť za to postavené nemocnice, tiež mohli byť za to postavené školy, tak vy ste to rozdali, len aby ste si urobili nejaké piár, a ani raz ste tu nevystúpili. Takže toto je tá faloš. Slovenské deti a rodiny musia byť na prvom mieste.
Ďurica, Ondrej, poslanec NR SR (2021-02-04):
Ďakujem za slovo, pán podpredseda. Ja len chcem naozaj podporiť môjho kolegu Suju, pretože my si uvedomujeme a myslím, že občanom netreba zdôrazňovať, že elektrárne sú strategickým podnikom a že tuná sa bavíme o bezpečnosti štátu a celkovo jednej citlivej otázke, ktorá je vnímaná občanmi tak, že tam by nemal rozhodovať nejaký, nejaký vlastník o tom, či tí ľudia budú mať, keď to poviem zjednodušene, elektrickú energiu alebo nebudú mať. Naozaj by som aj ja chcel touto svojou faktickou otázkou alebo teda poznámkou apelovať na pána ministra, aby nám vysvetlil skutočne ten vážny, alarmujúci stav, ktorý tu spomenul, v tomto rezorte alebo teda konkrétne v týchto elektrárňach a či sa tam koná za posledné, za posledné mesiace či niečo konkrétne sa udialo. Toto, si myslím, že sú zvedaví aj občania. Na túto otázku by bolo dobré im odpovedať. Ďakujem.
Pellegrini, Peter, predseda NR SR (2015-11-18):
Vážené panie poslankyne, vážení páni poslanci, pred tým, ako pristúpime k hlasovaniu o prerokovaných bodoch, dovoľte, aby som vás požiadal, aby sme si minútou ticha uctili všetky obete teroristických útokov, ktorých svedkom sme nielen za posledné dni, ale aj týždne. (Minúta ticha.) Ďakujem veľmi pekne. Vážené panie poslankyne, vážení páni poslanci, budeme pokračovať hlasovaním. Najprv mi dovoľte, aby som vás informoval, že navrhujem, aby sme o bode 68 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 153/2001 Z. z. o prokuratúre (tlač 1728), hlasovali až po hlasovaní o štátnom rozpočte. Je všeobecný súhlas? (Súhlasná reakcia pléna.) Ďakujem veľmi pekne. (Reakcie z pléna.) Z princípu, pán Lipšic, takže kvôli... (Reakcie z pléna.) Mám dať hlasovať? Ďakujem veľmi pekne. Ďalej budeme hlasovať o bode 69 programu, je to druhé čítanie o vládnom návrhu zákona o verejnom obstarávaní (tlač 1731). Poprosím pána poslanca Bagačku, aby uvádzal hlasovanie o tomto bode programu. Nech sa páči, pán poslanec. (Hlasovanie o vládnom návrhu zákona o verejnom obstarávaní a o zmene a doplnení niektorých zákonov , tlač 1731.)
M. Hort, podpredseda NR SR: (2008-07-01):
A teraz dávam slovo spravodajcovi, ktorého určil navrhnutý gestorský výbor pre vzdelanie, mládež, vedu a šport, pánovi poslancovi Martinovi Froncovi, aby uviedol úvodnú spravodajskú informáciu. Pán poslanec, nech sa páči.
Bugár, Béla, podpredseda NR SR (2017-03-23):
Pán poslanec Sopko.
Sulík, Richard, predseda NR SR (2011-09-13):
Pán poslanec Beblavý ako spravodajca nechce zaujať stanovisko. Prerušujem rokovanie o tomto bode programu a vyhlasujem prestávku do 11.35 hod., kedy budeme hlasovať o doteraz prerokovaných bodoch. (Prestávka.) (Po prestávke.)
Danko, Andrej, predseda NR SR (2017-12-21):
Ďakujem. Prajem vám všetkým šťastné a veselé sviatky a všetko dobré do nového roku. (Rokovanie 25. schôdze NR SR sa skončilo o 16.56 hodine.)
M. Číž, podpredseda NR SR: (2007-12-05):
(Hlasovanie.) Prítomných 141 poslancov, za 89, zdržalo sa 52. Konštatujem, že tento návrh sme schválili. Pristúpime teda k tretiemu čítaniu o tomto návrhu zákona. Otváram rozpravu v rámci tretieho čítania a pýtam sa, či niekto chce podať návrhy podľa § 85 zákona o rokovacom poriadku. Pokiaľ nie, vyhlasujem rozpravu za skončenú. Nech sa páči, pán spravodajca.
Kočiš, Eduard, poslanec NR SR (2022-12-05):
Ďakujem za slovo, pán predsedajúci. Aj keď ide naozaj o legislatívno-technickú úpravu, ale táto legislatívno-technická úprava je veľmi dôležitá a určite pomôže všetkým školským zariadeniam, ktoré sú nejakým spôsobom diskriminované už len z toho titulu, že dochádza k nejakej osobnostnej animozite medzi zriaďovateľom a prevádzkovateľom. Čiže toto sa naozaj odstráni a ak táto legislatívno-technická úprava prejde, čo naozaj pevne verím, že prejde, nebude to mať žiaden vplyv ani na štátny rozpočet, ani na vplyv štátnej alebo verejnej správy. Jednoducho tieto finančné prostriedky, ktoré sú už vopred naakumulované, len prídu naozaj tam, kde prísť majú. To znamená, ak prevádzkovateľ školského zariadenia má nárok na určitý balík peňazí, to znamená z celého balíka samospráva môže, teda mala by mu odovzdať 100%, ale podľa zákona musí mu odovzdať 80%, tých 20% si môže nechať na vlastné prevádzkové náklady čohokoľvek. Ale ja nevidím dôvod, prečo by, zvlášť je to na takých menších obciach alebo možno troška väčších obciach, kde ešte funguje základná škola 1 – 9, poprípade ešte majú materskú škôlku, tak táto samospráva dokáže naozaj vyfungovať a fungovať iba na základe toho, že má predškolské zariadenie a školské zariadenie. Ak na takejto obci je starosta, starostka a riaditeľ, riaditeľka, ktorí majú medzi sebou nie týždňový, mesačný, ale možno celoročný alebo až generačný konflikt, tak toto je taká dosť závažná pochybnosť a dosť taká zvláštna vec, pretože ak by základná škola dokázala kvalitne kooperovať so samosprávou, tak nemusíme riešiť takéto veci legislatívno-technickou úpravou. Ale hovorím, toto je o medziľudských vzťahoch a práve táto legislatívno-technická úprava tieto vzťahy, ktoré medzi týmito ľuďmi, hovorím, prevádzkovateľ a poskytovateľ, úplne odstráni a zabijeme naozaj dve muchy jednou ranou. Čiže ja tento návrh zákona určite podporím.
Paška, Pavol, predseda NR SR (2012-06-19):
Hlasujeme o tomto procedurálnom návrhu. (Hlasovanie.) 141 prítomných, 55 bolo za, 82 proti, 4 sa zdržali. Tento návrh sme neschválili.
Hort, Milan, podpredseda NR SR (2011-09-06):
Ďakujem. Pani poslankyňa bola posledná, ktorá sa prihlásila do rozpravy, a preto vyhlasujem všeobecnú rozpravu za skončenú. Chcem sa spýtať pani ministerky, či... Nie, nechce zaujať stanovisko. V záverečnom slove pani poslankyňa ako spravodajkyňa tiež nie. A preto prerušujem rokovanie o tomto bode programu. A začneme ešte ďalší bod, ktorým je prvé čítanie o vládnom návrhu zákona, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Tento vládny návrh zákona je pod tlačou 454 a návrh na jeho pridelenie na prerokovanie výborom je v rozhodnutí predsedu Národnej rady pod č. 457. Opäť dávam slovo pani ministerke Žitňanskej, aby vládny návrh zákona uviedla. Spravodajcovať ho bude pani poslankyňa Jana Dubovcová. Nech sa páči, pani ministerka.
Laššáková, Jana, podpredsedníčka NR SR (2014-11-09):
Dobre, tak dávam o vašom procedurálnom návrhu hlasovať, aby sme zabezpečili účasť ministra zdravotníctva. Je všeobecný súhlas? (Protirečivé reakcie z pléna.) Nie je. Prezentujme sa a hlasujeme. (Hlasovanie. Prítomných 47 poslancov, za 31, proti 11, zdržali sa 4, nehlasoval 1.) Národná rada nie je uznášaniaschopná. Zvoláme poslanecké grémium a... (Reakcia z pléna.) Pán poslanec, ak by ste mali procedurálny návrh, môžete zopakovať? Myslím si, že nie. Na poslaneckom grémiu, keď sa poslanecké grémium dohodne a povie, ale nebudeme sa tu... (Reakcie z pléna.) Vyhlasujem krátku prestávku a zvolávam poslanecké grémium. (Krátka prestávka.) (Po prestávke.)
Figeľ, Ján, podpredseda NR SR (2015-09-17):
Nech sa páči, Peter Muránsky.
Bugár, Béla, podpredseda NR SR (2018-01-30):
Nech sa páči, prezentujme sa a hlasujme. (Hlasovanie.) Prítomných 139 poslancov, za 88, zdržalo sa 51 poslancov. Konštatujem, že návrh bol schválený. Vážené panie poslankyne, páni poslanci, ešte predtým, čo by sme pristúpili k tajnému hlasovaniu, dovoľte, aby som zablahoželal pánovi poslancovi Krajniakovi k narodeninám. Jeho kolega, buď zabudol alebo nechcel teda, len spomínal našu poslankyňu. Takže, pán poslanec, všetko dobré vám prajeme a dúfam, že na nás nezabudnete. (Potlesk.) A ak dovolíte, bude viac hlasovaní, takže bol by som rád, keby ste si najprv vypočuli, že kde ako budeme hlasovať a potom by ste sa zobrali teda za tú plentu. Takže pristúpime k hlasovaniu o návrhu na voľbu predsedu výboru pre nezlučiteľnosť funkcií a predsedníčky výboru pre ľudské práva a národnostné menšiny, tlač 845. Chcem vás informovať, že na hlasovacom lístku, ako vždy, máte uvedené: za, proti alebo zdržiavam sa. A samozrejme jednu z týchto možností musíte zakrúžkovať. Ten hlasovací lístok je potom platný. Poprosím všetkých overovateľov, aby najprv sa ujali svojej funkcie, hlasovali, dohliadali potom na hlasovanie a samozrejme, aby potom išli hlasovať aj ďalší. (Tajné hlasovanie o návrhu na voľbu predsedu Výboru Národnej rady Slovenskej republiky pre nezlučiteľnosť funkcií a predsedníčky Výboru Národnej rady Slovenskej republiky pre ľudské práva a národnostné menšiny , tlač 845.) Takže pristúpime teraz k vykonaniu tajného hlasovania. Ešte raz. Budeme voliť predsedov dvoch výborov. Pri každom mene jedno z možností musíte, mali by ste teda zakrúžkovať. Takže pristúpime k tajnému hlasovaniu. (Akt tajného hlasovania.)
Jurinová, Erika, podpredsedníčka NR SR (2014-09-12):
Ďakujem pekne. Na vaše vystúpenie chce reagovať jeden poslanec s faktickou poznámkou. Uzatváram možnosť prihlásiť sa. Nech sa páči, pán poslanec Fecko.
Mizík, Stanislav, poslanec NR SR (2020-12-17):
Ďakujem za slovo. Pán Blaha, aj podľa mňa je to neuveriteľný cynizmus. A toho Kaníka som aj ja minule spomínal. Toho sociálneho transformera táto vláda aj hlasovacie ručičky opičky veľmi, veľmi predbehli. Tento transformer len šúcha nožičkami od závisti niekde v Štiavnici alebo kde. A teraz k tomu ich srdcu, čo ste spomínali, pán Blaha. Tie ich srdcia sú len obyčajné čerpadlá, čerpadlá doslovne, ako čerpadlá z áut alebo skôr ako kalové čerpadlá, áno, kalové čerpadlá, dovolím si povedať. Ale zo širšieho ľudského hľadiska to srdcia nie sú. Dávajú bankám, boháčom, bieloruskej opozícii, kdetade, kdekade. Chudobe berú, deptajú ju, ničia národ, spôsobujú rozvrat štátu. Ďakujem za slovo.
Mičovský, Ján, poslanec NR SR (2013-06-05):
Ďakujem pekne za slovo, vážená pani podpredsedníčka Národnej rady. Ďakujem pekne za všetky reakcie, za tie podporné, a na tú kritickú, pán poslanec Solymos, zareagujem konkrétne. Viete, určite sa snažím vždy tu počúvať a hľadať to, to podstatné a nie to, čo by som vedel využiť ako na nejakú ostrú odpoveď, nie je mi to vlastné. A určite istú podstatu, istý zmysel toho, čo ste povedali, cítim, áno, možnože tá parlamentná prax, vy ju asi poznáte oveľa lepšie, je presýtená akýmisi dohodami, ktoré je potrebné dopredu vyvolať a pokúsiť sa hľadať to zblíženie. Je to asi úplne legitímny pohľad na parlamentnú prax. Takže tú časť by som celkom aj prijal a môžme to v budúcnosti skúsiť robiť lepšie. Ale predsa len ma istá časť toho, čo ste povedali, prekvapila, zabolela? Viete, ja som hovoril asi preto, a to sa nepatrí, ale ja som ozaj chcel poukázať na to, a takto sme to celá pätnástka aj chápali, že v tejto krajine je istá hrôza a je to čosi, čomu sa dá odpomôcť. A to, čo som tu už druhýkrát teraz počul v tejto súvislosti, že ide o marketing, nuž, možno sú tu strany, ktoré ozaj marketing považujú za výťah k tomu, aby tu boli navždy. Viete, ja tu nechcem byť ani navždy a ani žiadny výťah nepotrebujem. Ja slová marketing v tomto ohľade považujem za urážku tých ľudí, ktorí vďaka korupcii prichádzajú o základné istoty v tejto krajine. A preto vás prosím, toto slovo v tejto súvislosti nepoužívajte. Ďakujem.
Číž, Miroslav, poslanec NR SR (2019-06-21):
Ďakujem pekne. No, ja zhruba rovnako v tomto duchu, pani kolegyňa. Ja, samozrejme, som rád počúval tú veľmi zaujímavú snahu, aby teda sme naozaj pomohli potrebným, núdznym rodinám, tomu všetkému, pričom naozaj; no, viete, nepochybne, áno a mrzí ma, že v danom prípade nemôže byť tá pomoc vyššia alebo že má svoje limity. Len reprezentujete klub, ktorého základnou tézou je menej štátu, menej práva, žiadne prerozdeľovacie procesy, treba ich prudko meniť, treba znižovať dane, to znamená, že návrh SaS-u, pokiaľ je v súčasnom programe, je 15 %. Na druhej strane je tu celá zložka návrhov zákonov, ktorými navrhujete, čo všetko štát by mal zabezpečovať z toho štátneho, štátneho rozpočtu. Veď necítime tam ten zásadný protimluv? Politológia pracuje s takým tým fenoménom ako, ktoré zneužívajú pravicové strany, hovorí sa to kritika pravicových strán zľava. Pravicové strany ľavicové kritizujú, nedostatok, a ony, keď prídu k moci, ony neviem čo všetko urobia, pričom ako najčastejšie vo vedomí ľudí po tom, aká spúšť sociálna zostala po vládach pravicových na Slovensku, tak to ešte to, to, to jedno čo, čo pomáha. A čo potom iné je vlastne vaše vystúpenie ako politická kortešačka, len v obrátenom garde, pani kolegyňa? V obrátenom garde. Každá sociálna pomoc sa dá označiť predsa takýmto, takýmto výrazom, ako to robíte. A rovnako, samozrejme, aj rozumiem, že ako politický súper hľadáte prostriedok, aby ste priaznivé účinky dopadov sociálnej pomoci nejakým spôsobom atakovala, minimalizovala a spochybňovala a podobne. Ale pokiaľ pôjde o serióznu diskusiu na túto tému, pani kolegyňa, ja vás ubezpečujem, že som presvedčený, že v SMER-e, pokiaľ pôjde o seriózny návrh na spoluprácu, partnerov nájdete.
M. Sabolová, poslankyňa: (2007-09-04):
A hovoríte o neohrabanom spôsobe diskusie, ale myslím si, pani ministerka, že diskusia musí ísť vo vecnom tóne. A ani vy ste nepreukázali, aby kolegovia, ktorí sa venujú tejto problematike a by mohli odborne reagovať, aby to bol vecný tón. Tá diskusia, vy len diskutujete, vy len hovoríte, ale niekedy chýba tomu taký vecný tón a záver a to je, viď tripartita, Zákonník práce a podobne.
Danko, Andrej, predseda NR SR (2017-02-01):
Ďakujem, prosím, prezentujme sa a hlasujme. (Hlasovanie.) Prítomných 142 poslancov, za 127, proti žiaden, zdržalo sa 14, nehlasoval 1. Konštatujem, že sme tento návrh schválili. Ďalej budeme hlasovať o bode 7 schváleného programu, ktorým je prvé čítanie o vládnom návrhu ústavného zákona o súhlase so zmenami štátnej hranice medzi Slovenskou republikou a Maďarskom (tlač 241). Prosím spravodajcu z výboru pre verejnú správu a regionálny rozvoj poslanca Tibora Glendu, aby uviedol hlasovanie.
P. Frešo, poslanec: (2009-06-18):
Ďakujem veľmi pekne.
Kollár, Boris, predseda NR SR (2022-06-22):
Prosím, prezentujme sa a hlasujeme. (Hlasovanie.) Prítomných 140 za 68, proti 41, zdržalo sa 29, 2 nehlasovali. Uvedený návrh sme neschválili.
Vitteková, Anna, poslankyňa NR SR (2015-11-13):
Budeme teda hlasovať o bode 2 pozmeňujúceho návrhu pána poslanca Lipšica.
P. Paška, predseda NR SR: (2007-03-27):
(Hlasovanie.) 145 prítomných, 144 za, 1 nehlasoval. Konštatujem, že sme návrh uznesenia schválili. Poprosím teraz pána poslanca Kukana, aby uviedol hlasovanie k Správe o plnení úloh zahraničnej politiky Slovenskej republiky v roku 2006 . Je to tlač 214.
A. Belousovová, podpredsedníčka NR SR: (2009-02-10):
Dávam slovo spravodajcovi, ktorého určil navrhnutý gestorský výbor, výbor pre vzdelanie, mládež, vedu a šport, pánovi poslancovi Lászlóovi Szigetimu. Nech sa páči.
B. Bugár, podpredseda NR SR: (2004-03-10):
Vážené panie poslankyne, vážení páni poslanci, pristúpime k jednotlivým hlasovaniam. Najprv budeme hlasovať o vládnom návrhu Colného zákona a o zmene a doplnení niektorých zákonov (tlač 511). Pán poslanec Jozef Mikuš, nech sa páči, ste spravodajcom. Môžete uvádzať jednotlivé hlasovania.
B. Bugár, podpredseda NR SR: (2004-09-23):
Tretiu otázku položila pani poslankyňa Renáta Zmajkovičová podpredsedovi vlády Slovenskej republiky a ministrovi spravodlivosti Danielovi Lipšicovi: „V akej etape realizácie sú práce súvisiace s vytvorením podmienok pre zlúčené súdy v zmysle zákona č. 371/2004 Z. z. o sídlach a obvodoch súdov SR?“ Pán podpredseda, máte slovo.
Hrnčiar, Andrej, podpredseda NR SR (2016-11-29):
Prosím, prezentujme sa a hlasujme. (Hlasovanie.) Prítomných 139, za 91, proti 7, zdržalo sa 40, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní.
Jurinová, Erika, podpredsedníčka NR SR (2015-11-10):
Ďakujem, pán spravodajca. Otváram všeobecnú rozpravu. Nemám žiadnu písomnú prihlášku, pýtam sa, či sa chce prihlásiť do rozpravy niekto ústne. Nie je tomu tak, vyhlasujem rozpravu za skončenú. Pán navrhovateľ nechce zaujať stanovisko, pán spravodajca rovnako nie. Prerušujem rokovanie o tomto bode programu. A pokračujeme druhým čítaním o vládnom návrhu zákona, ktorým sa mení a dopĺňa zákon č. 429/2009 Z. Z. o platobných službách a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov . Vládny návrh zákona je pod tlačou 1705, spoločná správa výborov má tlač 1705a. Opäť dávam slovo pánovi ministrovi financií, aby uviedol vládny návrh zákona.
Laššáková, Jana, podpredsedníčka NR SR (2012-09-20):
Druhú otázku pre pána premiéra položil pán poslanec Martvoň a otázka znie: „Vážený pán premiér, aké budú úlohy, priority Rady vlády Slovenskej republiky pre Partnerskú dohodu na roky 2014 až 2020? Nech sa páči, pán podpredseda vlády, odpovedajte.
P. Hrušovský, predseda NR SR: (2003-12-16):
Ľ. Navrátilová, poslankyňa: Áno? Ja neviem, aká námietka.
Šeliga, Juraj, podpredseda NR SR (2020-04-07):
Ďakujem pekne. Ako ďalší v rozprave, pán poslanec Kamenický, nech sa páči.
Danko, Andrej, predseda NR SR (2020-02-25):
Poslanec Zelník.
Jurinová, Erika, podpredsedníčka NR SR (2014-06-03):
Ďakujem pekne. S faktickými poznámkami sa prihlásili štyria páni poslanci. Uzatváram možnosť prihlásiť sa s faktickou poznámkou. Nech sa páči, pán poslanec Kaník.
Mamojka, Mojmír, poslanec NR SR (2015-10-21):
Ďakujem za slovo. Ja chcem ešte vystúpiť v závere, neľakajte sa, ako spravodajca, ale na rozdiel od mojich kolegov, ktorí vedia hovoriť dvadsať minút, a nepovedia nič, ja sa budem snažiť byť stručný a niečo povedať. Vnímam to, čo ste povedali ako žena, že som za slušnosť, ale to skôr povedzte pánovi – jak sa volá tuto? – Hraškovi alebo niekým iným. Čo sa týka prezumpcie viny alebo neviny. Áno, platí prezumpcia neviny našťastie, ale platí u pána Kováča, iste, ale platí u generálnej riaditeľky takisto, platí u obidvoch a platí u všetkých. Čo sa týka slova podvod, pokiaľ som si prečítal to podanie kolegov z opozície, tak ste to použili vy, nikto to, pokiaľ som to počúval tu pozorne, nepovedal tak, že je to podvod. Nechcem tu hovoriť frázy, je prezumpcia neviny, sú na to iné orgány, nehrajme sa tu na Holmesov Sherlockov, ja som udivený, aké detailné informácie máte. Ďakujem.
Zmajkovičová, Renáta, podpredsedníčka NR SR (2013-12-17):
Pán poslanec Martvoň.
Vaľová, Jana, poslankyňa NR SR (2011-10-19):
Ďakujem vám veľmi pekne. Pán kolega poslanec Ondruš, ja si myslím na rozdiel od poslancov na pravej strane, že si svoju prácu vykonávate veľmi dobre, pretože my nie sme tu pre potreby na to, čo potrebuje pán minister, ako bolo povedané, ale my sme tu na to, čo potrebujú občania. Nie sme tu kvôli pánu ministrovi, ale kvôli ľuďom, ktorí nás volili. A sme tu kvôli ľuďom, ktorým máme skladať účty. Čiže my sme tu na to, aby sme vyhodnotili aj takéto pozmeňujúce návrhy, ktoré prichádzajú do parlamentu, či pomôžu ľuďom alebo im nepomôžu. Ak hovoria ľudia na pravej strane, pravica, že sú tam iba technické veci, tak my hovoríme, že sú tam aj vecné veci. Ale ak chcete hovoriť o technike, tak môžeme hovoriť aj o technike, pretože vymáhanie pohľadávok treťou osobou, ktorú tam dávate, pred ich splatnosťou nie je ani technicky možné. Takže, tak ako povedal môj predrečník pán poslanec Muňko, môže to skutočne skončiť na Ústavnom súde. Jednoducho si treba uvedomiť, že ste niečo pretlačili, čo vaši vlastní kolegovia z KDH, viem to, lebo ja som na výbore pre sociálne veci bola, ktorého rokovanie bolo takisto zvolané tak, že malo byť o dvanástej, ale urobili ho skôr, snáď preto, aby sme tam aj nedošli, ale aj sa to podarilo, aj napriek tomu, že sme tam nestihli dôjsť, pretože zahralo sa divadielko na výbore a boli sme tam iba dvaja poslanci, pretože rokovanie výboru sa začalo asi o desať minút skôr, ako bolo ohlásené. Aj napriek tomu ste nemali tú odvahu toto, čo ste teraz predložili do parlamentu, takýto pozmeňujúci návrh a takýto paškvil dať do výboru pre sociálne veci, aj napriek tomu, že sa zvolalo to rokovanie skôr preto, aby sa ho poslanci zo SMER-u nezúčastnili. Ale my sme si to ako poslanci zo SMER-u prečítali. A ešte raz poviem, myslím si, že všetci tak ako pán poslanec Ondruš, aj pán poslanec Muňko, aj pani Tomanová sa snažíme svoju prácu vykonávať nie pre pána ministra, ale pre občanov tohto štátu. A myslíme si, že toto je zlý návrh, ktorý netreba podporiť. Ďakujem.
Klus, Martin, poslanec NR SR (2016-09-22):
Ďakujem pekne.
M. Číž, podpredseda NR SR: (2008-11-04):
Máte slovo.
P. Paška, predseda NR SR: (2007-12-07):
Dámy a páni, ďakujem vám za účasť na dnešnom rokovacom dni. Želám pekný víkend. Stretneme sa v utorok ránok o 9.00 hodine, aby sme pokračovali v rokovaní 16. schôdze podľa schváleného programu. Ešte raz pekný víkend a dúfam, že v utorok ráno začneme trošku v pokojnejšej atmosfére, ako sme prežívali tento týždeň. Ďakujem pekne. Dovidenia. (Prerušenie rokovania o 12.33 hodine.)
Kaščáková, Renáta, poslankyňa NR SR (2017-05-16):
Áno, ďakujem pekne. Ja, pán Viskupič, súhlasím, že teda v tom čase, kedy sa tento návrh schvaľoval, bol nejakým spôsobom stanovený koeficient, resp. nejaké percento HDP, ale pochybujem, že aj vtedy bol urobený nejaký hĺbkový audit toho, v čom presne spočívajú oprávnené náklady na chod RTVS. Neviem, či máte túto vedomosť. Ak áno, každopádne si myslím, že je načase takýto audit teda preukázať alebo nejakým spôsobom si povedať, či naozaj RTVS potrebuje 1 400 zamestnancov, či potrebuje také zmluvy s externým prostredím, aké robí, jednoducho akým spôsobom s tými prostriedkami bačuje a prečo sú tie náklady také vysoké, aké sú, a prečo to má byť 0,15 % z HDP. Ja si myslím, že tá netransparentnosť nespočíva, alebo netransparentnosť nespočíva iba v tej diabolskej zmluve, ktorú ste spomínali, ale spočíva najmä v tom, že jednoducho neexistuje kontrola, kontrola tých výdavkov. Jednoducho nie je tu tá kontrola. Podľa mňa by bola veľmi potrebná a bolo by sa dobré pozrieť na to, akým spôsobom sú peniaze z RTVS, ktoré z RTVS podľa zmluvy so štátom, ale aj z koncesionárskych poplatkov odchádzajú, tak akým spôsobom sú presne vynakladané a na čo. Takže mne išlo len o to, aby sme sa pozreli na mechanizmy, ktoré prebiehajú vo vnútri a možno nájdeme rezervy a zdroje v internom prostredí a možno tá suma 100 mil. eur nakoniec bude môcť byť prehodnotená.
Bugár, Béla, podpredseda NR SR (2017-02-08):
Ďalej v rozprave vystúpi pán poslanec Kvorka. Nech sa páči.
V. Palko, minister vnútra SR: (2004-02-04):
Vážené pani poslankyne, vážení páni poslanci, vzhľadom na uvedené skutočnosti odporúčam s predloženou zmluvou vysloviť súhlas. Ďakujem za pozornosť.
Blanár, Juraj, poslanec NR SR (2010-11-03):
Ďakujem pekne. Dúfam, že v mojej odpovedi sa nájdu viacerí prispievatelia faktických poznámok. Viete, ak niekto hovorí o tom, že kraje a obce a mestá majú viacej finančných prostriedkov, tak zároveň hovorí o tom, že chceme, aby boli v starých školách naďalej vyučované naše deti, chceme, aby v starých nemocniciach boli ošetrovaní naši občania, a môžem pokračovať, jazdili po rozbitých cestách. Viete, aký je to modernizačný dlh? Čo musí dobehnúť samospráva? Toto môže povedať len niekto, kto v živote v samospráve nebol, nevie, o čom hovorí. To mi je naozaj ľúto, keď to musím takto povedať, pretože o tom je celá podstata. Páni poslankyňa Sabolová, ak ste teda počas minulej vlády mali predstavy o financovaní, ako urobíte celú tú decentralizáciu, tak ste to mali urobiť teraz. Ja som nebol v minulom parlamente, keď ste ma označili, že som ovplyvňoval tento zákon, no ďakujem, že mi pripisujete nejaké také schopnosti, ktoré som si neuvedomil, ale predovšetkým nám ide o ľudí. O ľudí, aby bolo o nich postarané. A to v našom kraji robíme aj naplno, to si buďte istí, pretože náš kraj má najviac lôžok, najviac poskytujeme tieto služby a ku nám sa ľudia hlásia prednostne, pretože chcú byť v našich zariadeniach, ktoré zveľaďujeme, robíme ich lepšími. A nehovoríme o tom, ako hovorí pani Gibalová neustále, o zániku poskytovateľov. Ja sa nestarám o poskytovateľov, či zaniknú, alebo nie. Oni sa dali na podnikanie a musia vedieť, čo s tým urobia. Ja sa starám o klientov, aj obce a mestá tak, aby dostali službu, ktorá im právom patrí. A, pán poslanec Brocka, ak vy hovoríte, že tento zákon nerieši financovanie a rieši len Ústavný súd, prepánajána, pán poslanec, Julo, keď už musím takto familiárne ti povedať, ty si bývalý minister sociálnych vecí, ty si predkladal nejaké zákony, ktoré by neboli finančne kryté? Ako môžeš niečo takéto povedať vo svojom príspevku, a pritom vieš, že financií na toto jednoducho nie je. Tak to ma veľmi mrzí a je to škoda.
Hrušovský, Pavol, predseda NR SR (2011-12-01):
Áno, kancelária. Ak ich nemáte, páni poslanci, v laviciach rozdané, tak ospravedlňujem sa, budú vám dodatočne doručené, ale ide o vládny návrh zákona o sociálnom poistení a vládny návrh zákona o úprave vlastníckych vzťahov k pôde, o ktorých som na poslaneckom grémiu informoval. Ak ale tento omyl vyvoláva isté pochybnosti, či hlasovanie o ich zaradení možno považovať za platné, tak som pripravený o tom dať hlasovať až po doručení týchto návrhov zákonov, ak poslanci netrvajú na tom, aby mali zákony rozdané, tak. Nech sa páči, pán poslanec Sulík a pán predseda Fico. (Pozn. red.: správne má byť „podpredseda“.)
Dobeš, Peter, poslanec NR SR (2023-03-21):
Ďakujem za slovo. Vážený pán predsedajúci, vážené pani poslankyne, páni poslanci, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajcu k návrhu zákona (tlač 1486). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 26. apríla 2023 a v gestorskom výbore do 28. apríla 2023 od prerokovania návrhu zákona v Národnej rade v prvom čítaní. Pán predsedajúci, prosím, otvorte všeobecnú rozpravu.
P. Paška, predseda NR SR: (2010-03-02):
Túto pripomienku sme neschválili.
Baláž, Radovan, poslanec NR SR (2017-06-14):
Ďakujem. Keďže nebol podaný žiadny návrh procedurálny ani iný, tak navrhujem termín hlasovania dneska o jedenástej hodine.